**סטיבן וולף** (באנגלית: **Steven Wolfe**; נולד ב-31 בדצמבר 1978), המוכר בשם הבמה **ג'וני סינס** (**Johnny Sins**), הוא אושיית רשת ויוטיובר אמריקאי, שחקן פורנוגרפיה לשעבר ומושא למֶמים רבים ברשת. ברשת הטוויטר יש לו (נכון ל-2020) למעלה מ-427 אלף עוקבים ו-149 אלף עוקבים באינסטגרם. בפייסבוק, עמוד ממים הומוריסטים אודותיו, המנוהל בידי מעריציו, הגיע ליותר מ-85 אלף עוקבים.

ביוגרפיה
--------

סטיבן וולף נולד ב-31 בדצמבר 1978 בעיר פיטסבורג שבמחוז אלגני במדינת פנסילבניה. בהתבגרותו, וולף היה ביישן ומופנם. גופו הראה סימני התקרחות כבר בגיל צעיר, וכשהיה בן 24 הוא החליט לגלח לגמרי את כל שיער ראשו. לאחר שסיים את לימודיו בקולג', סינס החל לעבוד באתר בנייה. ב-2006, בגיל 28, הוא התפטר מעבודתו ועבר לגור בלוס אנג'לס.

### פורנו

ב-2006 החל לעבוד כשחקן פורנוגרפיה. הוא חתם אצל חברת "Brazzers" ואימץ את שם הבמה "ג'וני סינס". ב-10 ביוני 2015, אתר "Pornhub" השיק קמפיין מימון המונים באמצעות "Indiegogo" להפקת סרט פורנוגרפי בחלל, ובכך אמור היה להיות הגבר הראשון שיקיים יחסי מין בחלל. עם זאת, קמפיין גיוס הכספים נכשל בהגעה ליעד. לאחר השתתפות ב-2,300 סרטונים, הודיע ב-2019 על פרישתו.

### אושיית רשת

פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. 
בתחילת 2017, סינס ורעייתו קיסה השיקו ערוץ באתר שיתוף הווידאו "YouTube". בסרטונים המועלים, השניים שיתפו את קהל הצופים בחיי היומיום שלהם, תכנים בנושא בריאות וכושר, וכן והעניקו עצות הקשורות ליחסי מין. לאחר גירושיהם, סינס שמר על השליטה בערוץ. הוא מפרסם בו את סרטוני חייו האישיים, כולל תוכנית התזונה שלו ותוכניות אימון. באפריל 2018 סרטון של סינס אוכל חטיפים טורקיים (מוקבנג (אנ')) הפך לסרטון הפופולרי ביותר בטורקיה. נכון למאי 2020, לערוץ נרשמו כ-1,550,000 מנויים וכלל הסרטונים שלו זכו ליותר מ-77,000,000 צפיות.

סינס פעיל ברשתות חברתיות נוספות. ברשת הטוויטר יש לו למעלה מ-427 אלף עוקבים ו-149 אלף עוקבים באינסטגרם. בפייסבוק, עמוד ממים הומוריסטים אודותיו, המנוהל בידי מעריציו, הגיע ליותר מ-85 אלף עוקבים.

לג'וני סינס מספר ממים שהפכו לפופולריים בעולם. אחד מהם, בו סינס מוצג כחולה, זכה להצלחה גדולה במיוחד לאחר שהנציב העליון של פקיסטן בהודו, עבדול בסיט, שיתף אותו בטענה שמדובר במפגין שהתעוור מירי כוחות הודיים לאחר שהפגין נגד פירוק האוטונומיה של ג'אמו וקשמיר. לאור זאת, ממים הקוראים בהומור "בבקשה התפללו על ג'וני סינס" זכו לפופולריות ברשת. בישראל, לקראת פתיחת משפט נתניהו, סינס הוצג ברשתות החברתיות כעורך דין יהודי אמריקאי שהסכים לייצג את נתניהו בחינם.
בגלל דמויות אנשי המקצוע הרבים שסינס גילם בסרטי הפורנו שלו, כגון מורה, כבאי ורופא, נוצרו ממים רבים המציגים את סינס באירוניה בתור 'האיש המוכשר בעולם'.
לעיתים משווים את סינס לגיבור העל סאיטמה מהאנימה ואן-פאנץ' מאן, בגלל דמיונו החיצוני לדמות.

חיים אישיים
-----------

וולף מתגורר בלוס אנג'לס. הוא היה נשוי לשחקנית קיסה סינס, אך הם נפרדו ב-2019.

קישורים חיצוניים
----------------

ויקישיתוף מדיה וקבצים בנושא **ג'וני סינס** בוויקישיתוף
* ג'וני סינס, ברשת החברתית אקס (טוויטר)
* ג'וני סינס, ברשת החברתית אינסטגרם
* ג'וני סינס, ברשת החברתית טיקטוק
* ג'וני סינס, ברשת החברתית VK
* ג'וני סינס, סרטונים בערוץ היוטיוב
* ג'וני סינס, במסד הנתונים הקולנועיים IMDb (באנגלית)
* ג'וני סינס, במסד הנתונים הקולנועיים KinoPoisk (ברוסית)
* כוכב הפורנו ג'וני סינס חושף: "זו הסצינה הכי מטורפת בקריירה שלי", באתר ‏מאקו‏, 30 באוקטובר 2019

הערות שוליים
------------

1. ↑  Pornstars: Johnny Sins, ‏Brazzers
2. ↑  Johnny Sins, ‏My hometown, ‏Twitter, ‏10 בפברואר 2013
3. 1 2  Diego Urdaneta, ‏10 domande che hai sempre voluto fare al pelato di Brazzers, ‏Vice, ‏5 ביולי 2017
4. 1 2  Captain Jack, ‏Johnny and Kissa Have A Very Sinful Life, ‏AdultDVDTalk, ‏24 במרץ 2016
5. ↑   Johnny Sins Vlog #5, סרטון באתר יוטיוב
6. ↑  Sherri L. Shaulis, ‏The Men of Porn: Gonzo Gods and Shot Callers, ‏AVN, ‏30 ביולי 2018
7. ↑  Justin Wm. Moyer, ‏PornHub crowdfunds for sex tape filmed in space, ‏The Washington Post, ‏11 ביוני 2015
8. ↑  David Moye, ‏Pornhub Crowdfunds First Porn Shot in Space, ‏The Huffington Post, ‏10 ביוני 2015
9. ↑  Pornhub Space Program – Sexploration, ‏Indiegogo
10. ↑   Did I Quit?!?‎, סרטון באתר יוטיוב
11. ↑  Kissa, Johnny Sins Debut YouTube Channel, ‏XBIZ, ‏20 באפריל 2017
12. ↑  Mark Hay, ‏We Asked a Male Porn Star How to Jizz Good, ‏Vice, ‏24 בינואר 2017
13. 1 2  Johnny Sins, ‏separat, Instegram, ‏30 בינואר 2019
14. ↑  ג'סטין פטרס, The Most Popular YouTube Video in Turkey Right Now Is an American Porn Star Eating Turkish Snacks, ‏17 באפריל 2018 (באנגלית)
15. ↑  SinsTV - מידע על הערוץ, YouTube; מעודכן ל-26 במאי 2020
16. ↑  עמוד פייסבוק פופולרי בנושא
17. ↑  [Jonny Sins trolls ex-Pak envoy Abdul Basit for calling him Kashmiri pellet-gun victim: My vision is fine Jonny Sins trolls ex-Pak envoy Abdul Basit for calling him Kashmiri pellet-gun victim: My vision is fine], באתר India Today, ‏4 בספטמבר 2019 (באנגלית)
18. ↑  please pray for johnny sins
19. ↑  שוקי טאוסיג, הפורנוגרפיה של ההסתה, באתר העין השביעית, 9 ביוני 2020

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"ג'וני סינס"**.